open-index/open-wikipedia-markdown huggingface dataset:
Ισαβέλλα της Ορλεάνης-Μπραγκάνσα

Η **Ισαβέλλα** (γαλλ. *Isabelle d' Orléans-Braganza*, 13 Αυγούστου 1911 - 5 Ιουλίου 2003) από τον Οίκο της Ορλεάνης-Μπραγκάνσα ήταν κόρη του Πρίγκιπα του Γκράο-Παρά και με τον γάμο της έγινε Κόμισσα του Παρισιού.

## Βιογραφία
Η *Ισαβέλλα Μαρία Αμαλία Λουίζα Βικτωρία Θηρεσία Ιωάννα* ήταν το πρώτο παιδί και η πρώτη κόρη του Πέτρου ντε Αλκάνταρα του Γκράο-Παρά και της Ελισάβετ, κόρης του Γιόχαν Βέντσελ Β΄ Ντομπριζένσκυ του Ντομπριζένιτς.

## Οικογένεια
Παντρεύτηκε το 1931 τον 3ο εξάδελφό της Ερρίκο της Ορλεάνης, Κόμη του Παρισιού, διεκδικητή βασιλιά της Γαλλίας (ως ''Ερρίκος ΣΤ΄''), και είχε τέκνα:
* Ισαβέλλα Μαρία (γενν. 1932), παντρεύτηκε τον Φρειδερίκο Κάρολο του Σένμπορν-Μπούχαϊμ.
* Ερρίκος (1933 - 2019), Κόμης του Παρισιού.
* Ελένη Άστριντ (γενν. 1934), παντρεύτηκε τον Εβράρ του Λίμπουργκ-Στίρουμ.
* Φραγκίσκος (1935 - 1960).
* Άννα Μαργαρίτα (γενν. 1938), παντρεύτηκε τον Κάρολο της Καλαβρίας.
* Ντιάνα Φραγκίσκη (γενν. 1940), παντρεύτηκε τον Κάρολο της Βυρτεμβέργης.
* Μιχαήλ (γενν. 1941), Κόμης του Εβρέ.
* Ιάκωβος (γενν. 1941), Δούκας της Ορλεάνης, δίδυμος του Μιχαήλ. Ο γιος του 
** Κάρολος Λουδοβίκος γενν. 1972, νυμφεύτηκε την Ιλεάνα Μάνου της Οικογένειας Μάνου με καταγωγή από το Φανάρι της Κωνσταντινούπολης.
* Κλαυδία Μαρία (γενν. 1943), παντρεύτηκε τον Αμεδαίο των Σαβοΐας-Αόστας.
** Αϊμόνε γενν. 1967. Νυμφεύτηκε την Όλγα, γόνο της πρώην βασιλικής οικογένειας της Ελλάδας.
* Ιωάννα Σαντάλ (γενν. 1946), παντρεύτηκε τον Φρανσουά Ξαβιέ Σαμπουσύ, Βαρόνο του Σοργκ.
* Τιμπώ (1948 - 1983), Κόμης του Μαρς.

## Πρόγονοι





## Πηγές
* de Montjouvent, Philippe. *Le Comte de Paris et sa Descendance*. Editions du Chaney, 1998, Charenton, France. pp. 49–59. French. ISBN 2-913211-00-3.
*  Cortesi, Arnaldo (9 April 1931), "Legitimists Cheer at Royal Wedding", *[[The New York Times]]*, Palermo

## Παραπομπές


Κατηγορία:Οίκος της Ορλεάνης
Κατηγορία:Πριγκίπισσες της Γαλλίας
Κατηγορία:Κόμησσες του Παρισιού
Φραγκίσκη της Ορλεάνης (1844-1925)

Η **Φραγκίσκη** (γαλλ. *Françoise d'Orléans*, 14 Αυγούστου 1844 - 28 Οκτωβρίου 1925) από τον Οίκο της Ορλεάνης ήταν κόρη του Πρίγκιπα του Ζουανβίλ και με τον γάμο της έγινε δούκισσα του Σαρτρ.

## Βιογραφία
Η *Φραγκίσκη Μαρία Αμαλία* ήταν το πρώτο παιδί και η μόνη κόρη του Φραγκίσκου του Ζουανβίλ, και της Φραγκίσκης των Μπραγκάνσα, κόρης του Πέτρου Α΄ της Βραζιλίας (''Πέτρου Δ΄ της Πορτογαλίας'').

## Οικογένεια
Παντρεύτηκε το 1863 τον εξάδελφό της Ροβέρτο Δούκα του Σαρτρ, και είχε τέκνα:
* Μαρία (1865 - 1909), παντρεύτηκε το Βλαδίμηρο της Δανίας, αδελφό του Γεωργίου Α΄ της Ελλάδας.
* *Ροβέρτος* Λουδοβίκος (1866 - 1885).
* Ερρίκος (1867 - 1901).
* *Μαργαρίτα* Μαρία Φραγκίσκη Λουίζα (1869 - 1940), παντρεύτηκε τον Μαρί-Αρμάν-Πατρίς ντε Μακ-Μαόν, Δούκα της Ματζέντα, γιο του στρατάρχη Πατρίς ντε Μακ-Μαόν, Προέδρου της Γαλλίας και κυβερνήτη της Αλγερίας.
* Ιωάννης (1874 - 1940), Δούκας του Γκιζ, διεκδικητής βασιλιάς της Γαλλίας ως *Ιωάννης Γ΄*.

## Πηγές
* Dominique Paoli, *Fortunes et infortunes des princes d'Orléans* 1848-1918, Artena, Paris, 2006.
* Jean-Charles Volkmann, *Généalogie des rois et des princes*, Éditions Jean-Paul Gisserot, Paris, 1998.

## Παραπομπές


Κατηγορία:Οίκος της Ορλεάνης
Κατηγορία:Πριγκίπισσες της Γαλλίας
Κατηγορία:Γαλλίδες δούκισσες
Μαρία της Ορλεάνης (1865-1909)

Η **Μαρία** (γαλλ. *Marie d'Orléans*, 13 Ιανουαρίου 1865 - 4 Δεκεμβρίου 1909) από τον Οίκο της Ορλεάνης ήταν κόρη του Δούκα του Σαρτρ και με τον γάμο της έγινε πριγκίπισσα της Δανίας.

## Βιογραφία
Η *Μαρία Αμαλία Φραγκίσκη Ελένη* ήταν η πρώτη κόρη του Ροβέρτου, Δούκα του Σαρτρ, και της Φραγκίσκης της Ορλεάνης, κόρης του Φραγκίσκου, Πρίγκιπα του Ζουανβίλ.

## Οικογένεια
Παντρεύτηκε το 1885 τον Βλαδίμηρο της Δανίας και είχε τέκνα:
* Άαγκε (1887 - 1940), μετά τον μοργανατικό γάμο του έγινε Κόμης του Ρόσενμποργκ.
* Άξελ (1888 - 1964), Πρίγκιπας της Δανίας.
* Ερρίκος (1890 - 1950), μετά τον μοργανατικό γάμο του έγινε Κόμης του Ρόσενμποργκ.
* Βίγκο (1893 - 1970), μετά τον μοργανατικό γάμο του έγινε Κόμης του Ρόσενμποργκ.
* Μαργαρίτα (1895 - 1992), παντρεύτηκε τον Ρενέ των Βουρβόνων-Πάρμας. Η κόρη τους:
** Άννα (1923 - 2016), παντρεύτηκε τον Μιχαήλ της Ρουμανίας (1921 - 2017).

## Πρόγονοι




## Πηγές
* Vammen, Tinne (2003). "Marie (1865 – 1909) Marie Amélie Francoise Hélène" (in Danish). Dansk Kvindebiografisk Leksikon (Kvinfo). Retrieved 23 June 2013.

## Παραπομπές


Κατηγορία:Οίκος της Ορλεάνης
Κατηγορία:Πριγκίπισσες της Δανίας
Κατηγορία:Πριγκίπισσες της Γαλλίας
Τζολίν Τσάι

Η **Τζολίν Τσάι** (*Jolin Tsai* ; κινέζικα : 蔡依林 ; 15 Σεπτεμβρίου 1980) είναι Ταϊβανέζα τραγουδίστρια, στιχουργός, χορεύτρια, ηθοποιός και επιχειρηματίας. Είναι γνωστή επειδή αλλάζει συχνά τόσο την μουσική όσο και την εικόνα της αλλά και επειδή έχει παίξει μεγάλο ρόλο στην dance-pop μουσική της Κίνας. Λειτουργεί αυτόνομα στην μουσική βιομηχανία της χώρας και οι μουσικές παραγωγές της έχουν δεχτεί τον παγκόσμιο θαυμασμό. Αναφέρεται ως η "Βασίλισσα της C-Pop" και έχει γίνει δημοφιλής στον κινεζόφωνο κόσμο μέσω των επιτυχημένων δίσκων της.

Γεννημένη και μεγαλωμένη στην Ταϊβάν, η Τσάι ξεκίνησε την καριέρα της με την νίκη της σε έναν μουσικό διαγωνισμό του MTV το 1998. Ο πρώτος της δίσκος, *[[1019 (album)|1019]]* (1999), την έκανε σύντομα είδωλο στους εφήβους και της χάρισε έναν μεγάλο αριθμό θαυμαστών. Ο πέμπτος της δίσκος, *[[Magic (Jolin Tsai album)|Magic]]* (2003), θεωρείται ως ένας από τις μεγαλύτερες επιτυχίες της μέχρι σήμερα, αμέσως μετά τον όγδοο δίσκο της, *[[Dancing Diva]]* (2006), ο οποίος θεωρείται ως η ωριμότερη καλλιτεχνική δημιουργία της. Ο δέκατος τρίτος δίσκος της, *[[Play (Jolin Tsai album)|Play]]* (2014), την έβαλε περαιτέρω στο διεθνές κάδρο της μουσικής σκηνής. Μετά από αρκετούς επιτυχημένους δίσκους, ο δέκατος τέταρτος δίσκος της, *[[Ugly Beauty]]*, κυκλοφόρησε το 2018.

Έχοντας πουλήσει πάνω από 25 εκατ. δίσκους στην Ασία, η Τσάι θεωρείται ως μια καλλιτέχνης με τις περισσότερες πωλήσεις δίσκων στην Κίνα. Οι δίσκοι της έχουν λάβει πληθώρα βραβείων, μεταξύ των οποίων έξι Golden Melody Awards, ένα Mnet Asian Music Award, ένα MTV Asia Award και ένα MTV Video Music Award. Ως επιχειρηματίας, ίδρυσε την δική της εταιρεία διασκέδασης με τον τίτλο Eternal το 2009. Οι υπόλοιπες δραστηριότητές της περιλαμβάνουν σχεδιασμό μόδας και συγγραφή βιβλίων. Το *[[Forbes]]* ανέφερε ότι είναι μια από τους πιο ακριβοπληρωμένους Κινέζους καλλιτέχνες, με το εκτιμώμενο καθαρό κέρδος της να είναι NT $2 δις το 2014.

## Δισκογραφία
* *[[1019 (album)|1019]]* (1999)
* *[[Don't Stop (Jolin Tsai album)|Don't Stop]]* (2000)
* *[[Show Your Love]]* (2000)
* *[[Lucky Number (album)|Lucky Number]]* (2001)
* *[[Magic (Jolin Tsai album)|Magic]]* (2003)
* *[[Castle (Jolin Tsai album)|Castle]]* (2004)
* *[[J-Game]]* (2005)
* *[[Dancing Diva]]* (2006)
* *[[Agent J (album)|Agent J]]* (2007)
* *[[Butterfly (Jolin Tsai album)|Butterfly]]* (2009)
* *[[Myself (album)|Myself]]* (2010)
* *[[Muse (Jolin Tsai album)|Muse]]* (2012)
* *[[Play (Jolin Tsai album)|Play]]* (2014)
* *[[Ugly Beauty]]* (2018)

## Φιλμογραφία
* *Six Friends* (2001)
* *Come to My Place* (2002)
* *In Love* (2002)
* *[[Hi Working Girl]]* (2003)
* *[[Agent J (album)#Film|Agent J]]* (2007)
* *[[Zootopia]]* (2016)

## Βιβλιογραφία
* *Jolin's English Diary Book* (2005)
* *Jolin's Party* (2006)
* *[[Love Exercise]]* (2008)
* *Living Slim* (2011)

## Περιοδεία
* J1 World Tour (2004–2006)
* Dancing Forever World Tour (2006–2009)
* Myself World Tour (2010–2013)
* Play World Tour (2015–2016)
*Ugly Beauty World Tour (2019–2020)

## Εξωτερικοί σύνδεσμοι
* 
* 
* 

## Παραπομπές


Κατηγορία:Ταϊβανέζοι καλλιτέχνες
Κατηγορία:Τραγουδίστριες
Αντώνης Πιερίδης

Ο **Αντώνης Πιερίδης** είναι Ελληνοκύπριος πολιτικός. Διετέλεσε Υπουργός Εμπορίου και Βιομηχανίας της Κύπρου.

## Βιογραφικά στοιχεία
Ο Αντώνης Πιερίδης γεννήθηκε στις 18 Φεβρουαρίου 1936 στην Αθηένου. Σπούδασε στην Ανωτάτη Σχολή Οικονομικών και Εμπορικών Επιστημών Αθηνών. Παρακολούθησε επίσης σε διάφορες χώρες σειρές μαθημάτων σε θέματα γενικής διεύθυνσης βιομηχανικών σχέσεων και κοινωνικο-οικονομικής πολιτικής.

Την περίοδο 1962-1974 ήταν διευθυντής προσωπικού και δημοσίων σχέσεων στην Κυπριακή Μεταλλευτική Εταιρεία. Το 1975 διορίστηκε μέλος του Συμβουλίου της Αρχής Ηλεκτρισμού Κύπρου και τον Μάρτιο του 1976 ανέλαβε καθήκοντα γενικού διευθυντή της Ομοσπονδίας Εργοδοτών Κύπρου. Ακολούθως, ανέλαβε γενικός διευθυντής της Ομοσπονδίας Εργοδοτών και Βιομηχάνων. Παρέμεινε στη θέση αυτή έως το 2002. Επιπρόσθετα, διετέλεσε μέλος διαφόρων κυβερνητικών σωμάτων με αρμοδιότητα σε οικονομικά, βιομηχανικά και εργατικά θέματα, μέλος του διοικητικού συμβουλίου της Διεθνούς Οργανώσεως Εργασίας, μέλος της εκτελεστικής επιτροπής της Ενώσεως Βιομηχανικών Οργανώσεων Ευρώπης και της Διεθνούς Οργανώσεως Εργοδοτών, και πρόεδρος του Ινστιτούτου Διευθυντών — Κλάδος Κύπρου — που αποτελεί παράρτημα του ομώνυμου οργανισμού της Αγγλίας (Institute of Directors).

Έχει δύο παιδιά.

## Πολιτική διαδρομή
Στις 5 Οκτωβρίου 1976 διορίστηκε Υπουργός Εμπορίου και Βιομηχανίας στη Κυβέρνηση Αρχιεπισκόπου Μακαρίου Γ΄ 1973. Παρέμεινε στη θέση αυτή και στην Κυβέρνηση Σπύρου Κυπριανού 1977. Η θητεία του ολοκληρώθηκε στις 8 Μαρτίου 1978.

## Παραπομπές

## Πηγές
*
*

|-

Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1973
Κατηγορία:Κυβέρνηση Σπύρου Κυπριανού 1977
Ανδρέας Παπαγεωργίου

Ο **Ανδρέας Παπαγεωργίου** (16 Νοεμβρίου 1932 - 2 Σεπτεμβρίου 2025) ήταν Ελληνοκύπριος πολιτικός, δικηγόρος και νομικός σύμβουλος. Διετέλεσε Υπουργός Εμπορίου και Βιομηχανίας της Κύπρου.

## Βιογραφικά στοιχεία
Ο Ανδρέας Παπαγεωργίου γεννήθηκε στις 16 Νοεμβρίου 1932 στην Πέτρα. Μετά την αποφοίτηση του από το Παγκύπριο Γυμνάσιο εργάστηκε για ένα χρόνο στο Εμπορικό Επιμελητήριο Λευκωσίας και στη συνέχεια στην κυβερνητική υπηρεσία έως το 1956.

Την περίοδο 1956-1959 σπούδασε νομικά στο Γκρέις Ιν. Επέστρεψε στην Κύπρο και άσκησε το επάγγελμα του δικηγόρου στη Λευκωσία και στη Λεύκα. Το 1963 εργοδοτήθηκε στην Τράπεζα Κύπρου ως εσωτερικός νομικός σύμβουλος. Οργάνωσε τις εσωτερικές νομικές υπηρεσίες της τράπεζας και προήχθη σε ανώτερο διευθυντή.

Επιπρόσθετα, διετέλεσε γενικός διευθυντής του Οργανισμού Χρηματοδοτήσεως Στέγης.

Ήταν νυμφευμένος με τη Μάρω Παπαγεωργίου και κατέλιπε δύο κόρες και ένα υιό.

## Πολιτική διαδρομή
Στις 9 Μαρτίου 1978 διορίστηκε Υπουργός Εμπορίου και Βιομηχανίας στην Κυβέρνηση Σπύρου Κυπριανού 1978. Η θητεία του ολοκληρώθηκε στις 9 Σεπτεμβρίου 1980.

Απεβίωσε σε ηλικία 92 ετών στις 2 Σεπτεμβρίου 2025.

## Παραπομπές

## Πηγές
*
*

|-

Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κύπριοι δικηγόροι
Κατηγορία:Κύπριοι νομικοί
Κατηγορία:Κυβέρνηση Σπύρου Κυπριανού 1978
Γερμανικό Πρωτάθλημα Επιτραπέζιας Αντισφαίρισης

Το **Γερμανικό Πρωτάθλημα Επιτραπέζιας Αντισφαίρισης** (γερμανικά: *Deutsche Tischtennis-Meisterschaft*) είναι το εθνικό ατομικό πρωτάθλημα στην επιτραπέζια αντισφαίριση της Γερμανίας, που διοργανώνεται από την Γερμανική Ομοσπονδία Επιτραπέζιας Αντισφαίρισης (Deutscher Tischtennis-Bund).

Πραγματοποιείται κάθε χρόνο και αναδεικνύει τους πρωταθλητές Γερμανίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1931 στο Μαγδεμβούργο.

## Κάτοχοι μεταλλίων
thumb|right|Ο 13 φορές πρωταθλητής στο απλό ανδρών, Τίμο Μπολ.
thumb|right|Η πρωταθλήτρια το 2018 στο απλό γυναικών, Χαν Γινγκ.

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1931–τώρα
*Απλό Γυναικών: 1931–τώρα
*Διπλό Ανδρών: 1931, 1940–τώρα
*Διπλό Γυναικών: 1931, 1940–τώρα
*Διπλό Μικτό: 1931, 1940–2006, 2019–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Γερμανικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στη Γερμανία
Κατηγορία:Εθνικές διοργανώσεις επιτραπέζιας αντισφαίρισης
Αμάλιγια Σαρογιάν

Η **Αμάλιγια Σαρογιάν** (αρμενικά: *Ամալյա Շառոյան*, 19 Ιουνίου 1988) είναι Αρμένια αθλήτρια και προπονήτρια στίβου. Κατά τη διάρκεια της καριέρας της έχει συμμετάσχει σε μεγάλες διοργανώσεις όπως Παγκόσμια και Ευρωπαϊκά Πρωταθλήματα Ανοικτού και Κλειστού Στίβου, καθώς και στους Ολυμπιακούς Αγώνες του 2016, μέσα από διάφορα αγωνίσματα (200 μέτρα, 400 μέτρα, 100 και 400 μέτρα μετ' εμποδίων, άλμα εις μήκος κ.ά.).

## Σταδιοδρομία
Γεννήθηκε το 1988 στο Γερεβάν της Αρμενίας και εμφανίστηκε για πρώτη φορά σε διεθνή διοργάνωση το 2007, στο πλαίσιο της Β΄ Κατηγορίας του Μπρούνο Ζάουλι, αγωνιζόμενη στα αθλήματα των 400 μέτρων μετ' εμποδίων και των σκυταλοδρομιών 4x100 μέτρων και 4x400 μέτρων. Το 2010 έλαβε μέρος στο Ευρωπαϊκό Πρωτάθλημα Στίβου που διεξήχθη στη Βαρκελώνη, όπου κατετάγη τελευταία ανάμεσα σε 32 αθλήτριες στο αγώνισμα των 400 μ. μετ' εμποδίων. Το 2011 συμμετείχε στο Ευρωπαϊκό Πρωτάθλημα Κλειστού Στίβου στην κούρσα των 400 μέτρων χωρίς να καταφέρει να διακριθεί και στο Παγκόσμιο Πρωτάθλημα Στίβου της Νταεγού, όπου σημείωσε εθνικό ρεκόρ στα 400 μ. μετ' εμποδίων. Τα επόμενα χρόνια συμμετείχε σε διάφορες διοργανώσεις μέσα από τα αγωνίσματα των 400 μ. και 400 μ. μετ' εμποδίων, ενώ το 2016 έλαβε μέρος στους Θερινούς Ολυμπιακούς Αγώνες αγωνιζόμενη στο άλμα εις μήκος. Εκεί, κατέλαβε την 35η θέση ανάμεσα σε 38 αθλήτριες έχοντας καλύτερο άλμα στα 5,95 μέτρα. Από το 2018 εργάζεται ως επαγγελματίας προπονήτρια στη Γερμανία.

## Παραπομπές


Κατηγορία:Αρμένιοι αθλητές
Αλαφίων

Ο όσιος **Αλαφίων** (ύστερος 4ος αιώνας) ήταν Χριστιανός μοναχός και άγιος, που έζησε στη Γάζα. Ο εκκλησιαστικός ιστορικός Σωζομενός, που ήταν γνωστός του (ίσως μια γενιά μικρότερός του στην ηλικία), αναφέρει ότι ο άγιος Ιλαρίων θεράπευσε τον Αλαφίωνα από δαιμόνιο στην πόλη Βαιθήλ. Ο Αλαφίων είχε προηγουμένως καταφύγει σε Ιουδαίους και ειδωλολάτρες γιατρούς και εξορκιστές, αλλά κανένας δεν είχε κατορθώσει να τον απαλλάξει. Αντιθέτως, ο μοναχός Ιλαρίων, επικαλούμενος απλώς το όνομα του Ιησού Χριστού, έδιωξε τον δαίμονα. Τότε ο Αλαφίων και ολόκληρη η οικογένειά του, καθώς και πολλοί άλλοι συγγενείς του, ασπάσθηκαν αμέσως τον Χριστιανισμό.

Από τότε ο Αλαφίων άρχισε να κηρύττει τον Χριστιανισμό με ιδιαίτερο ζήλο, κυρίως σε πόλεις όπου ζούσαν «ελληνίζοντες» πληθυσμοί. Παραλλήλως ίδρυσε πολλούς ναούς και μοναστήρια. Στην εποχή του Αυτοκράτορα Ιουλιανού του Παραβάτη ο Αλαφίων προτίμησε να χάσει την περιουσία του, παρά να απαρνηθεί τον Χριστιανισμό. Από τότε έγινε μοναχός.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3

Κατηγορία:Χριστιανοί μοναχοί του 4ου αιώνα
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 4ου αιώνα
Κατηγορία:Βυζαντινοί μοναχοί
Παύλος Άλβαρος

Ο **Παύλος Άλβαρο(ς)** ή **Άλβαρο(ς) της Κόρδοβας** (*Álvaro de Córdoba*, περ. 800-861 μ.Χ.), ήταν Μοζάραβας λόγιος, ποιητής και θεολόγος, φανατικός Χριστιανός εβραϊκής καταγωγής.

Είναι περισσότερο αξιοσημείωτος για τις καταγραφές του μιας εποχής ανόδου του ισλαμικού πολιτισμού. Μαζί με τον φίλο του Άγιο Ευλόγιο της Κόρδοβας, αντιστάθηκαν στην εξάπλωση του μουσουλμανισμού. Μετά το μαρτύριο του Αγίου, ο Παύλος έγραψε τη βιογραφία του, τη *Vita Eulogii* (= «Ζωή του Ευλογίου»’). Αν και Χριστιανοί που ζούσαν τότε στην Κόρδοβα και την υπόλοιπη Μουσουλμανική Ιβηρία απελάμβαναν σχετική θρησκευτική ελευθερία, ο Άλβαρος και άλλοι Χριστιανοί θεωρούσαν τους περιορισμούς στην εξάσκηση των θρησκευτικών τους καθηκόντων ως απαράδεκτο διωγμό τους. Περιφρονούσαν απολύτως όσους Χριστιανούς συμμετείχαν στη μουσουλμανική κυβέρνηση, όσους αλλαξοπιστούσαν και γίνονταν Μουσουλμάνοι, ή όσους απλώς απέκρυπταν την πίστη τους. Ως αποτέλεσμα αυτών των θρησκευτικών εντάσεων, τα γραπτά του Παύλου χαρακτηρίζονται από την περιφρόνηση όλων των μουσουλμανικών πραγμάτων, ενώ ο ίδιος θεωρούσε τον προφήτη Μωάμεθ ως πρόδρομο του Αντιχρίστου.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3

Κατηγορία:Ισπανοί ιστορικοί
Κατηγορία:Ισπανοί ποιητές
Κατηγορία:Μεσαιωνικοί συγγραφείς στη λατινική γλώσσα
Αλμπερτίνα

Η **Αλμπερτίνα** (*Albertina*) είναι μουσείο στο 1ο Διαμέρισμα (κεντρική περιοχή) της Βιέννης, στην Αυστρία. Ιδρύθηκε το 1805 και στεγάζει μία από τις μεγαλύτερες και σημαντικότερες συλλογές έντυπης τέχνης στον κόσμο, την **Αλβερτινή Συλλογή** (*Graphische Sammlung Albertina*), με περίπου 65.000 σχέδια και περίπου 1 εκατομμύριο τυπωμένες ξυλογραφίες, χαρακτικά, οξυγραφίες και πιο σύγχρονα έργα γραφιστικής. Το όνομά της οφείλεται στο ότι ο πυρήνας της δημιουργήθηκε από τον Αλβέρτο-Καζίμιρ πρίγκιπα της Σαξονίας, στα τέλη του 18ου αιώνα. Επιπροσθέτως, τον 21ο αιώνα το μουσείο απέκτησε -με τη μορφή μόνιμου δανεισμού- δύο σημαντικές συλλογές ιμπρεσιονιστικών έργων και έργων των αρχών του 20ού αιώνα, μέρος των οποίων εκτίθεται σε μόνιμη βάση.

## Ιστορία
Το κτήριο ανεγέρθηκε σε ένα από τα τελευταία εναπομείναντα τμήματα των τειχών της Βιέννης, τον Αυγουστινιανό Προμαχώνα. Εκεί βρισκόταν προηγουμένως το Hofbauamt (γραφείο κατασκευών της Αυλής), που το 1744 ανακαινίσθηκε από τον διευθυντή του γραφείου, τον κόμη Εμμανουήλ Τέλες της Σίλβα-Ταρουκά, για να γίνει το ανάκτορό του, με την ονομασία *Palais Taroucca*. Αργότερα το κτήριο πέρασε στην κατοχή του Αλβέρτου-Καζίμιρ πρίγκιπα της Σαξονίας και δούκα του Τέσεν, που το χρησιμοποίησε ως κατοικία του και αργότερα μετέφερε εκεί τη συλλογή του από τις Βρυξέλλες, όπου είχε διατελέσει κυβερνήτης της Αψβουργικών Κάτω Χωρών. Επεξέτεινε το κτίσμα σε σχέδια του αρχιτέκτονα Λουί Μοντογιέ. Από τότε η *Αλμπερτίνα* συνόρευε κατευθείαν με το Αυτοκρατορικό Ανάκτορο των Αψβούργων, το Χόφμπουργκ. Η συλλογή επεκτάθηκε από τους διαδόχους του Αλβέρτου-Καζίμιρ. Εξαιτίας της διαμονής σε αυτό του εγγονού του Αλβέρτου αρχιδούκα της Αυστρίας και δούκα του Τέσεν (1817-1895) μέχρι τον θάνατό του, το κτήριο αποκλήθηκε *'Ανάκτορο Αρχιδούκα Αλβέρτου* (Palais Erzherzog Albrecht).

## Παραπομπές


## Εξωτερικοί σύνδεσμοι
* 

Αλμπερτινα
Αλβέρτσε

Ο **Αλβέρτσε** (ισπανικά: *Río Alberche*) είναι ποταμός της κεντρικής Ισπανίας, με μήκος 177 χλμ., δεξιός παραπόταμος του Τάγου.

Αρχίζει τον ρου του σε υψόμετρο 1.800 μέτρα, στον δήμο Σαν Μαρτίν δε λα Βέγα δελ Αλβέρτσε της Επαρχίας Άβιλα. Σχηματίζει το φυσικό όριο ανάμεσα στη Sierra de Gredos and the Sierra de Guadarrama, in the Sistema Central.

Ο Αλβέρτσε ρέει πρώτα προς τα ανατολικά και νοτιοανατολικά και στρέφεται κατόπιν απότομα στα μέσα του ρου του προς τα νοτιοδυτικά. Χύνεται στον Τάγο λίγα χιλιόμετρα ανατολικά της πόλεως Ταλαβέρα ντε λα Ρέινα. Τέσσερα φράγματα έχουν ανεγερθεί στον ρου του ποταμού αυτού, τα εξής: Μπουργουίλο, Τσάρκο δελ Κούρα, Σαν Χουάν υ Πικάδας και Καθαλέγας.

Αρχίζει τον ρου του σε υψόμετρο 1.800 μέτρα, στον δήμο Σαν Μαρτίν δε λα Βέγα δελ Αλβέρτσε της Επαρχίας Άβιλα. Σχηματίζει το φυσικό όριο ανάμεσα στη Σιέρα δε Γκρέδος και τη Σιέρα δε Γκουαδαράμα, στο Σιστέμα Θεντράλ.

Ο ποταμός Αλβέρτσε ρέει πρώτα προς τα ανατολικά και νοτιοανατολικά και στρέφεται κατόπιν απότομα στα μέσα του ρου του προς τα νοτιοδυτικά. Χύνεται στον Τάγο λίγα χιλιόμετρα ανατολικά της πόλεως Ταλαβέρα ντε λα Ρέινα. Τέσσερα φράγματα έχουν ανεγερθεί στον ρου του ποταμού αυτού, τα εξής: Μπουργουίλο, Τσάρκο δελ Κούρα, Σαν Χουάν υ Πικάδας και Καθαλέγας. Μια δημοφιλής τοποθεσία για όσους έρχονται για διακοπές από τη Μαδρίτη είναι η «Alberche Beach», μια αμμώδης έκταση στις όχθες του ποταμού Αλβέρτσε.

## Παραπομπές


## Εξωτερικοί σύνδεσμοι
* 
* Τουρισμός στον Αλβέρτσε

Αλβερτσε
Η Μπαλάντα του Ρίτσαρντ Τζούελ

**Η Μπαλάντα του Ρίτσαρντ Τζούελ** (αγγλικά:Richard Jewell) ειναι βιογραφική δραματική ταινία του 2019 σε σκηνοθεσία και παραγωγή του Κλιντ Ίστγουντ και σενάριο του Μπίλι Ρέι, βασισμένο στο άρθρο του Vanity Fair του 1997 "Ο αμερικανικός εφιάλτης: Η μπαλάντα του Richard Jewell" της Μαρί Μπρένερ. Πρωταγωνιστούν οι Πωλ Γουόλκερ Χάουζερ, Κάθι Μπέιτς και Σαμ Ρόκγουελ.

Η ταινία είχε την παγκόσμια πρεμιέρα της στις 20 Νοεμβρίου 2019 στο AFI FEST και κυκλοφόρησε στις Ηνωμένες Πολιτείες στις 13 Δεκεμβρίου 2019 από την Warner Bros. Έλαβε θετικές κριτικές, με επαίνους για τις ερμηνείες (κυρίως της Μπέιτς και του Χάουζερ) και την σκηνοθεσία του Ίστγουντ.
Επιλέχθηκε από το National Board of Review ως μία από τις δέκα καλύτερες ταινίες του έτους. Ωστόσο, η ταινία επικρίθηκε για την απεικόνιση μιας πραγματικής ρεπόρτερ, της Κάθυ Σκρουγκς. Η ταινία ήταν μία αποτυχία στο box - box, με κέρδη 43,2 εκατομμυρίων δολαρίων έναντι του προϋπολογισμού των 45 εκατομμυρίων δολαρίων, ένα από τα χειρότερα στην καριέρα του Ίστγουντ.

## Υπόθεση
Ο κόσμος γνώρισε τον Ρίτσαρντ Τζούελ ως τον φύλακα που ανακάλυψε το βομβιστικό μηχανισμό στους Ολυμπιακούς Αγώνες στην Ατλάντα το 1996. Η αναφορά του για τα γεγονότα τον μετέτρεψε σε ήρωα, που εξαιτίας της άμεσης δράσης του, έσωσε αμέτρητες ζωές από βέβαιο θάνατο. Ωστόσο, μέσα σε λίγες μόλις μέρες, ο επίδοξος αστυνομικός γίνεται ο υπ’ αριθμόν ένα ύποπτος του FBI, κατηγορείται τόσο από τον Τύπο όσο και από το κοινό και στη ζωή του έρχονται τα πάνω κάτω. Απευθυνόμενος στον ανεξάρτητο δικηγόρο Γουάτσον Μπράιαντ, ο Τζούελ κατορθώνει να αποδείξει την αθωότητά του. Αλλά ο Μπράιαντ ξεπερνά τα όριά του, καθώς προσπαθεί να πολεμήσει τις συντονισμένες επιθέσεις του FBI, της GBI και του APD και να καθαρίσει το όνομα του πελάτη του, προσπαθώντας να αποτρέψει τον Ρίτσαρντ από το να εμπιστευτεί τους ίδιους ανθρώπους που θέλουν να τον καταστρέψουν.

## Διανομή ρόλων

*Πωλ Γουόλτερ Χαουζερ ως Ριτσαρντ Τζούελ 
*Σαμ Ρόκγουελ ως Γουάτσον Μπράιαντ
*Κάθι Μπέιτς ως Μπάρμπαρα  Τζούελ
*Γιον Χαμ ως πρακτορας FBI Τομ Σόου
*Ολιβια Γουάιντ ως Κάθυ Σκρουγκς
*Νίνα Αριαντα ως Ναντια
*Ιαν Γκόμεζ ως ο πράκτορας του FBI Dan Bennet
*Γουέιν Ντιβάλ ως εξεταστής γραφημάτων
*Ντιλαν Κασμαν ως ο ειδικος πράκτορας του FBI Bruce Hughes

## Υποδοχή
Η ταινία έλαβε σε μεγάλο βαθμό θετικές κριτικές, με τον ιστότοπο ανασκόπησης Rotten Tomatoes να αναφέρει ότι το 76% των 267 κριτικών έδωσαν στην ταινία μια θετική αναθεώρηση, με μια μέση βαθμολογία 6,8 /10.

## Βραβεία & Υποψηφιότητες

## Παραπομπές

## Εξωτερικοί σύνδεσμοι
* 
*  
* 

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2019
Κατηγορία:Ταινίες σε σκηνοθεσία Κλιντ Ίστγουντ
Κατηγορία:Αγγλόφωνες ταινίες
Κατηγορία:Αμερικανικές βιογραφικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στην Ατλάντα
Κατηγορία:Ταινίες παραγωγής Warner Bros.
Παρασκευή Νουκάκη-Μπαμπάλου

Η **Παρασκευή (Μπούκη) Νουκάκη-Μπαμπάλου** (1946, Θεσσαλονίκη) είναι Ελληνίδα αρχιτέκτονας και ακαδημαϊκός, ομότιμη καθηγήτρια του Εθνικού Μετσοβίου Πολυτεχνείου.

Είναι ιδρυτικό μέλος του γραφείου «Αντώνης Νουκάκης και Συνεργάτες» μαζί με τον αρχιτέκτονα Αντώνη Νουκάκη. Το γραφείο δραστηριοποιείται από το 1970 σε μελέτες ιδιωτικών και δημοσίων έργων με έμφαση στους δημόσιους υπαίθριους χώρους και τα πανεπιστημιακά κτίρια και ιδιαίτερα τις βιβλιοθήκες. Έχουν κερδίσει 24 Αρχιτεκτονικούς Διαγωνισμούς και 4 διακρίσεις για υλοποιημένα έργα.

Η Μπούκη Μπαμπάλου γεννήθηκε στη Θεσσαλονίκη το 1946. Αποφοίτησε από τη Σχολή Αρχιτεκτόνων Μηχανικών του Εθνικού Μετσοβίου Πολυτεχνείου το 1970 και αμέσως ξεκίνησε να εργάζεται με τον Αντώνη Νουκάκη. Από το 1973 έως το 2013, δίδαξε στον τομέα Αρχιτεκτονικών Συνθέσεων του προπτυχιακού προγράμματος της Σχολής Αρχιτεκτόνων του Ε.Μ.Π.,  ενώ το διάστημα 1991-2001 δίδαξε και στο μεταπτυχιακό πρόγραμμα Σπουδών  «Σχεδιασμός-Χώρος-Πολιτισμός» με αντικείμενο «Ο δημόσιος χώρος της πόλης».

## Διακρίσεις

Έχει συμμετάσχει σε αρχιτεκτονικές εκθέσεις στην Ελλάδα και το εξωτερικό και τα έργα τους σε συνεργασία με τον Αντώνη Νουκάκη έχουν παρουσιαστεί σε συνέδρια και διαλέξεις και δημοσιευθεί στην Ελλάδα και το εξωτερικό. Μερικές από τις σημαντικότερες διακρίσεις της είναι οι παρακάτω:

* Α’ Βραβείο στον Αρχιτεκτονικός Διαγωνισμός Προσχεδίων: « Ανάπλαση του Άξονα Αχειροποίητου  - Αγίας Σοφίας  ΔήμουΘεσσαλονίκης» το 2012 (συνεργάτες Β. Μυροφορίδου, Μ. Τσιντζέλη, Α. Χαζάπης, Α. Χρανιώτου)
* Α’Βραβείο στο «Διεθνή Διαγωνισμό Ιδεών Αστικού Σχεδιασμού για την Πλατεία Μαρτύρων και τον Μεγάλο Άξονα της Βηρυτού» το 2005 (σε συνεργασία με το γραφείο «Βάσω Αγοραστίδου-Λητώ Ιωαννίδου» και συνεργάτες την Αναστασία Νουκάκη και Ελισάβετ Πλαΐνη)
* Β’ Βραβείο στο «Διεθνή Αρχιτεκτονικό Διαγωνισμό Ιδεών για τη δημιουργία του Μητροπολιτικού Πάρκου Αθήναςστο Ελληνικό»  το 2004 (σε συνεργασία με το γραφείο «Βάσω Αγοραστίδου-Λητώ Ιωαννίδου» και συνεργάτες τηνΑναστασία Νουκάκη και Πανίτα Καραμανέα)
* Συμμετοχή στην 3η Biennal Europea de Paisatge de Barcelona “NOMES AMB NATURA” με το έργο «Διαμόρφωση χώρου έκθεσης γλυπτικής» το 2003

## Πηγές
* Noukakis.com
* Βιογραφικό σημείωμα

Κατηγορία:Έλληνες πανεπιστημιακοί του 20ού αιώνα
Γεώργιος Ανδρέου (Κύπριος υπουργός)

Ο **Γεώργιος Ανδρέου** είναι Ελληνοκύπριος πολιτικός και λογιστής-ελεγχτής. Διετέλεσε Υπουργός Εμπορίου και Βιομηχανίας της Κύπρου.

## Βιογραφικά στοιχεία
Ο Γεώργιος Ανδρέου γεννήθηκε τον Αύγουστο του 1936 στη Λευκωσία. Μετά την αποφοίτηση του από την Αγγλική Σχολή Λευκωσίας σπούδασε εγκεκριμένος λογιστής στην Αγγλία. Είναι μέλος του Συνδέσμου Εγκεκριμένων Λογιστών Αγγλίας και του Ινστιτούτου Ορκωτών Διοικητών/Γραμματέων Αγγλίας, καθώς και του Ινστιτούτου Λογιστών/Ελεγκτών Κύπρου. Μετεκπαιδεύθηκε σε δημοσιονομικά, εμπορικά και οικονομικά θέματα στην Αγγλία και άλλες χώρες.

Το 1953 ξεκίνησε να εργάζεται στη δημόσια υπηρεσία σε διάφορες θέσεις της ελεγκτικής υπηρεσίας. Το 1972 διορίστηκε βοηθός γενικού ελεγκτή και το 1975 γενικός ελεγκτής της Κυπριακής Δημοκρατίας.

## Πολιτική διαδρομή
Στις 20 Απριλίου 1982 διορίστηκε Υπουργός Εμπορίου και Βιομηχανίας στην Κυβέρνηση Σπύρου Κυπριανού 1978, θέση στην οποία παρέμεινε και στην Κυβέρνηση Σπύρου Κυπριανού 1983, έως τις 6 Ιανουαρίου 1985. Ηγήθηκε διαφόρων εμπορικών αποστολών σε αραβικές χώρες, στην  Άπω Ανατολή, σε δυτικοευρωπαϊκές και σε σοσιαλιστικές χώρες, με σκοπό τη βελτίωση και ενδυνάμωση των εμπορικών σχέσεων της Κύπρου με τις χώρες αυτές. Υπέγραψε εμπορικές συμφωνίες και πρωτόκολλα μεταξύ Κύπρου και άλλων χωρών. Εκπροσώπησε την Κύπρο σε διάφορες διεθνείς εμπορικές εκθέσεις και διεθνή συνέδρια για το εμπόριο, τη βιομηχανία και τον τουρισμό.

## Παραπομπές

## Πηγές
*

|-

Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κύπριοι λογιστές
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Μιχαλάκης Μιχαηλίδης

Ο **Μιχαλάκης Μιχαηλίδης**  (1931- 2018 ) είναι Ελληνοκύπριος πολιτικός. Διετέλεσε Υπουργός Εμπορίου και Βιομηχανίας και  Υπουργός Εμπορίου, Βιομηχανίας και Τουρισμού της Κύπρου.

## Βιογραφικά στοιχεία
Ο Μιχαλάκης Μιχαηλίδης γεννήθηκε το 1931 στη Λευκωσία. Σπούδασε φαρμακευτική και διοίκηση επιχειρήσεων. Διετέλεσε πρόεδρος του Συμβουλίου του Συνδέσμου Εισαγωγέων Φαρμακευτικών Ειδών και πρόεδρος του Εμπορικού και Βιομηχανικού Επιμελητηρίου Λευκωσίας.

## Πολιτική διαδρομή
Στις 7 Ιανουαρίου 1985 διορίστηκε Υπουργός Εμπορίου και Βιομηχανίας στην Κυβέρνηση Σπύρου Κυπριανού 1983, θέση στην οποία παρέμεινε έως τις 27 Φεβρουαρίου 1988 που ολοκληρώθηκε η θητεία της κυβέρνησης. Στις 12 Νοεμβρίου 1997 διορίστηκε Υπουργός Εμπορίου, Βιομηχανίας και Τουρισμού στην Κυβέρνηση Γλαύκου Κληρίδη 1993, θέση στην οποία παρέμεινε έως τις 27 Φεβρουαρίου 1998.

## Παραπομπές

## Πηγές
*

|-

|-

Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Υπουργοί Εμπορίου, Βιομηχανίας και Τουρισμού (Κύπρος)
Κατηγορία:Κυβέρνηση Σπύρου Κυπριανού 1983
Κατηγορία:Κυβέρνηση Γλαύκου Κληρίδη 1993
Α.Μ.Σ. Μελιτέας Μελίτης

Ο **Αθλητικός Μορφωτικός Σύλλογος Μελιτέας Μελίτης**, γνωστός απλά ως **Μελιτέας Μελίτης** είναι Ελληνικός ποδοσφαιρικός σύλλογος με έδρα τη Μελίτη Φλώρινας. Επίσημο έτος ίδρυσης του συλλόγου είναι το 1957 και χρώματά του είναι το μαύρο και το λευκό. Ανήκει στη δύναμη της Ε.Π.Σ. Φλώρινας και αγωνίζεται στην Α΄ Κατηγορία Ε.Π.Σ. Φλώρινας.

Μεγαλύτερη διάκριση του συλλόγου είναι η συμμετοχή του στην Γ΄ Εθνική κατηγορία τη σεζόν 2018-19. Έχει πλήθος συμμετοχών στο πρωτάθλημα της Δ΄ Εθνικής κατά το παρελθόν, όπου πιο συγκεκριμένα αγωνίστηκε τις χρονιές 1982-83, 1986-87, 1991-92, 1995-96, 1997-98, με τελευταία παρουσία τη σεζόν 2003-04.

Έχει κατακτήσει 10 πρωταθλήματα Ε.Π.Σ. Φλώρινας (1981-82, 1985-86, 1987-88, 1990-91, 1994-95, 1996-97, 1998-99, 2002-03, 2017-18 και 2021-22), ενώ τις χρονιές 2003-04, 2011-12 και 2018-19 κατέκτησε το κύπελλο Ε.Π.Σ. Φλώρινας.

## Παραπομπές


Κατηγορία:Αθλητικοί σύλλογοι Φλώρινας
Κατηγορία:Ιδρύσεις αθλητικών συλλόγων το 1957
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1957
Κυριάκος Χριστοφή

Ο **Κυριάκος Χριστοφή** είναι Ελληνοκύπριος πολιτικός. Διετέλεσε Υπουργός Εμπορίου, Βιομηχανίας και Τουρισμού της Κύπρου.

## Βιογραφικά στοιχεία
Ο Κυριάκος Χριστοφή γεννήθηκε το 1939 στην Κώμα του Γιαλού. Σπούδασε δημόσια διοίκηση στο Αμερικανικό Πανεπιστήμιο της Βηρυτού.

Την περίοδο 1957-1966 εργάστηκε στο Γενικό Γραμματειακό Προσωπικό. Το 1966 ξεκίνησε να εργάζεται στο Γενικό Διοικητικό Προσωπικό. Προήχθη σε διευθυντή συντονισμού στο Γραφείο Προγραμματισμού το 1972 και σε γενικό διευθυντή το 1982. Υπό την τελευταία του ιδιότητα υπηρέτησε στο Υπουργείο Εσωτερικών, στο Υπουργείο Εμπορίου και Βιομηχανίας και στο Υπουργείο Συγκοινωνιών και Έργων.

Ο Κυριάκος Χριστοφή εκπροσώπησε την Κυπριακή Δημοκρατία στην 29η, την 30ή, την 31 η και την 32η Σύνοδο της Δεύτερης Επιτροπής της Γενικής Συνέλευσης των Ηνωμένων Εθνών (1974, 1975, 1976 και 1977). Επιπλέον, πήρε μέρος στη Διάσκεψη των Ηνωμένων Εθνών για Τεχνική Συνεργασία μεταξύ των Αναπτυσσομένων Χωρών, που πραγματοποιήθηκε το 1978 στο Μπουένος Άϊρες, το 1980 στη Γενεύη και το 1981 στη Νέα Υόρκη. Ακόμη, συμμετείχε στην αντιπροσωπεία που πήρε μέρος στη συνάντηση αρχηγών κρατών και κυβερνήσεων της Κοινοπολιτείας το 1981 στη Μελβούρνη.

Επιπρόσθετα, διετέλεσε μέλος του Πολεοδομικού Συμβουλίου, πρόεδρος της Επιτροπής Ραδιοτηλεόρασης, πρόεδρος του διοικητικού Συμβουλίου του Σώματος Προσκόπων, πρόεδρος της Επιτροπής Αδειών για Αερομεταφορές και μέλος του διοικητικού συμβουλίου της Τράπεζας Αναπτύξεως.

Τον Νοέμβριο του 2005 διορίστηκε πρόεδρος του διοικητικού συμβουλίου του Οργανισμού Ασφάλισης Υγείας.

## Πολιτική διαδρομή
Στις 28 Απριλίου 1995 διορίστηκε Υπουργός Εμπορίου, Βιομηχανίας και Τουρισμού στην Κυβέρνηση Γλαύκου Κληρίδη, θέση στην οποία παρέμεινε έως τις 11 Νοεμβρίου 1997.

## Παραπομπές

## Πηγές
*

|-

Κατηγορία:Υπουργοί Εμπορίου, Βιομηχανίας και Τουρισμού (Κύπρος)
Κατηγορία:Κυβέρνηση Γλαύκου Κληρίδη 1993
Βραβείο Α' Ανδρικού Ρόλου της Ένωσης Κριτικών Κινηματογράφου του Σαν Φρανσίσκο

Το **Βραβείο Α' Ανδρικού ρόλου της Ένωσης Κριτικών Κινηματογράφου του Σαν Φρανσίσκο** () είναι  βραβείο που απονέμεται από την Ένωση Κριτικών Κινηματογράφου του Σαν Φρανσίσκο για να τιμήσει έναν ηθοποιό που έχει επιδείξει εξαιρετική απόδοση σε πρωταγωνιστικό ρόλο.

## Νικητές
### Δεκαετία 2000

### Δεκαετία 2010

### Δεκαετία 2020

## Δείτε επίσης
*Βραβείο Α' Ανδρικού Ρόλου της Ένωσης Κριτικών Κινηματογράφου του Λος Άντζελες
*Βραβείο Α' Ανδρικού Ρόλου της Ένωσης Κριτικών Κινηματογράφου της Νέας Υόρκης
*Βραβείο Α' Ανδρικού Ρόλου της Ένωσης Κριτικών Κινηματογράφου του Σαν Ντιέγκο
*Βραβείο Α' Ανδρικού Ρόλου της Ένωσης Κριτικών Κινηματογράφου του Σικάγου
*Βραβείο Α' Ανδρικού Ρόλου της Ένωσης Κριτικών Κινηματογράφου της Φλόριντα

## Παραπομπές

## Εξωτερικοί σύνδεσμοι
* 

Κατηγορία:Βραβεία της Ένωσης Κριτικών Κινηματογράφου του Σαν Φρανσίσκο
Αντώνης Πασχαλίδης (Κύπριος υπουργός)

Ο **Αντώνης Πασχαλίδης** είναι Ελληνοκύπριος πολιτικός και δικηγόρος. Διετέλεσε Υπουργός Εμπορίου, Βιομηχανίας και Τουρισμού της Κύπρου.

## Βιογραφικά στοιχεία
Ο Αντώνης Πασχαλίδης γεννήθηκε στις 15 Ιουλίου 1952 στο Λονδίνο. Ζει στην Κύπρο από το 1955. Σπούδασε νομική στο Πανεπιστήμιο Βόρειου Λονδίνου (BA) και στο Μίτολ Τεμπλ (Barrister-at-Law). Από το 1980 εργάζεται ως δικηγόρος στην Κύπρο. Επιπλέον, έχει διδάξει στο I.M.C.S. Intercollege για 16 χρόνια. Ακόμη διετέλεσε εξεταστής των ΑΑΤ εξετάσεων του Λονδίνου. Από το 1988 έως το 1998 υπηρέτησε ως μέλος της Αρχής Αεροπορικών Μεταφορών.

Διετέλεσε μέλος της εκτελεστικής γραμματείας του Δημοκρατικού Κόμματος.

Είναι νυμφευμένος με την Μαρία-Ελένη Πασχαλίδη και έχει δύο παιδιά.

## Πολιτική διαδρομή
Στις 29 Φεβρουαρίου 2008 διορίστηκε Υπουργός Εμπορίου, Βιομηχανίας και Τουρισμού στην Κυβέρνηση Δημήτρη Χριστόφια, θέση στην οποία παρέμεινε έως τις 4 Αυγούστου 2011.

## Παραπομπές

## Πηγές
*
*
*

|-

Κατηγορία:Υπουργοί Εμπορίου, Βιομηχανίας και Τουρισμού (Κύπρος)
Κατηγορία:Κύπριοι δικηγόροι
Κατηγορία:Κυβέρνηση Δημήτρη Χριστόφια 2008
Αντώνης Μιχαηλίδης

Ο **Αντώνης Μιχαηλίδης** είναι Ελληνοκύπριος πολιτικός. Διετέλεσε Υπουργός Εμπορίου, Βιομηχανίας και Τουρισμού της Κύπρου.

## Βιογραφικά στοιχεία
Ο Αντώνης Μιχαηλίδης γεννήθηκε το 1948 στη Λευκωσία. Σπούδασε νομική στο Πανεπιστήμιο Αθηνών. Συνέχισε με μεταπτυχιακές σπουδές στη νομική στη Σχολή Οικονομικών του Λονδίνου και στη διοίκηση επιχειρήσεων στην Πολυτεχνική Κεντρικού Λονδίνου.

Εργάστηκε για πολλά χρόνια στον όμιλο εταιρειών MPM ως μέλος του διοικητικού συμβουλίου. Πρωτοστάτησε στην επέκτασή του ομίλου στην εμπορία αυτοκινήτων δημιουργώντας το 1991 την MPM Eurocars Ltd που αντιπροσωπεύει έκτοτε στην Κύπρο την γαλλική αυτοκινητοβιομηχανία Automobiles Peugeot S.A.. Το 1999 προσέθεσε στον όμιλο την εμπορία σκαφών αναψυχής.

Διετέλεσε μέλος του διοικητικού συμβουλίου της ΚΟΠ, της Τράπεζας Αναπτύξεως, του Συνδέσμου Εισαγωγέων Μηχανοκινήτων Οχημάτων και του Κυπριακού Συνδέσμου Αυτοκινήτου.

Είναι νυμφευμένος με τη Νινώ Μιχαηλίδου και έχει δύο παιδιά.

## Πολιτική διαδρομή
Στις 13 Ιουνίου 2006 διορίστηκε Υπουργός Εμπορίου, Βιομηχανίας και Τουρισμού στην Κυβέρνηση Τάσσου Παπαδόπουλου, θέση στην οποία παρέμεινε έως τις 28 Φεβρουαρίου 2008 που τερματίστηκε η θητεία της κυβέρνησης.

## Παραπομπές

## Πηγές
*

|-

Κατηγορία:Υπουργοί Εμπορίου, Βιομηχανίας και Τουρισμού (Κύπρος)
Κατηγορία:Κυβέρνηση Τάσσου Παπαδόπουλου 2003
Βραβείο Καλύτερης Σκηνοθεσίας της Ένωσης Κριτικών Κινηματογράφου του Σαν Φρανσίσκο

Το **Βραβείο Καλύτερης Σκηνοθεσίας της Ένωσης Κριτικών Κινηματογράφου του Σαν Φρανσίσκο**  (αγγλ.: *San Francisco Film Critics Circle Award For Best Director*) είναι βραβείο που απονέμεται από την Ένωση Κριτικών Κινηματογράφου του Σαν Φρανσίσκο για να τιμήσει έναν σκηνοθέτη που έχει επιδείξει εξαιρετική δουλειά στη κινηματογραφική βιομηχανία.

## Νικητές
### Δεκαετία 2000

### Δεκαετία 2010

### Δεκαετία 2020

## Παραπομπές

## Εξωτερικοί σύνδεσμοι
* Ο 

Κατηγορία:Βραβεία της Ένωσης Κριτικών Κινηματογράφου του Σαν Φρανσίσκο
Σαν Φρανσίσκο
Επαρχία Ανάμπα

Η **Ανάμπα** (, ) είναι επαρχία (*[[βιλάγια]]*) στη βορειοανατολική Αλγερία. Πρωτεύουσα της είναι η πόλη Ανάμπα, η οποία είναι το κύριο λιμάνι της Αλγερίας για εξαγωγές ορυκτών. Σύμφωνα με την απογραφή του 2008 έχει 609.499 κατοίκους. 

## Διοικητική διαίρεση
Η επαρχία χωρίζεται σε 6 διαμερίσματα και 12 δήμους. 

## Διαμερίσματα

# **[[Διαμέρισμα Ανάμπα|Ανάμπα]]**
# Αΐν Ελ Μπερντά
# Ελ Χατζάρ
# Μπεραχάλ
# Σεταϊμπί
# Ελ Μπουνί

## Κοινότητες

# **[[Ανάμπα]]**
# Αΐν Μπερντά
# Μπαραχέλ
# Σεταϊμπί
# Σερφά
# Ελ Μπουνί
# Ελ Χατζάρ
# Έουλμα
# Ουέντ Ελ Ανέμπ
# Σεραϊντί
# Σιντί Αμάρ
# Τρεάτ

## Παραπομπές



Αναμπα
Σούζαν Μπόιλ

Η **Σούζαν Μάγκνταλεν Μπόιλ** (αγγλικά: *Susan Magdalane Boyle*, 1 Απριλίου 1961) είναι Σκοτσέζα τραγουδίστρια, η οποία έλαβε μεγάλη δημοσιότητα λόγω της συμμετοχής της στην τρίτη σεζόν του βρετανικού *[[Britain's Got Talent]]*, τραγουδώντας το "I Dreamed a Dream", από το μιούζικαλ *Οι Άθλιοι*. Ωστόσο, η ενασχόληση της με τη μουσική ξεκίνησε επαγγελματικά τη δεκαετία του 1990. Περί το 2012, η Μπόιλ διαγνώστηκε με σύνδρομο άσπεργκερ.

Το 2009, κυκλοφόρησε το πρώτο της άλμπουμ, ονόματι *I Dreamed a Dream*, το οποίο έγινε το ντεμπούτο άλμπουμ με τις περισσότερες πωλήσεις στη Μεγάλη Βρετανία. Επίσης, έγινε και το πρώτο ντεμπούτο άλμπουμ με τις περισσότερες πωλήσεις στην πρώτη εβδομάδα κυκλοφορίας του.  Η επιτυχία του δίσκου αυτού, συνεχίστηκε στις Ηνωμένες Πολιτείες, φτάνοντας τη νούμερο 2 θέση στα *Billboard 200*, για το 2009, όπου υπήρξε και πρώτο για έξι εβδομάδες. Μεγάλη επιτυχία υπήρξε και το επόμενο άλμπουμ της, ονόματι *The Gift* (2010). Με τον δίσκο αυτόν κατάφερε να φτάσει στη πρώτη θέση και στα βρετανικά και στα αμερικανικά charts, πράγμα που την καθιστά την τρίτη καλλιτέχνιδα που το καταφέρνει, δηλαδή δύο πρωτιές την ίδια χρονιά. Έκτοτε έχει κυκλοφορήσει άλλα 4 άλμπουμ, τα οποία κι αυτά έλαβαν επιτυχία.

Το 2012, η Μπόιλ επέστρεψε στον διαγωνισμό που την έκανε διάσημη, ως γκεστ, τραγουδώντας το "You'll See".  Την επόμενη μέρα τραγούδησε στης Βασίλισσας το *Diamond Jubilee Pageant*. Ήδη από τη στιγμή που έγινε γνωστή ξεκίνησε και τις ζωντανές εμφανίσεις παγκοσμίως, μάλιστα τραγούδησε και στο πλευρό του ινδάλματός της Ντόνι Όσμοντ και Έλεν Πέιτζ. Κατά τη διάρκεια της καριέρας της έχει αναπτύξει και δράση στη φιλανθρωπία. Έως και το 2013, πούλησε 19 εκατομμύρια δίσκους, ενώ υπήρξε και δις υποψήφια για βραβείο Grammy.

## Παραπομπές


## Εξωτερικοί σύνδεσμοι
* 
* 
* 

Κατηγορία:Σκωτσέζοι τραγουδιστές
Κατηγορία:Νικητές World Music Awards
Έβαν Σπηλιωτόπουλος

Ο **Έβαν Σπηλιωτόπουλος** (αγγλικά: *Evan Spiliotopoulos*) είναι Ελληνοαμερικανός σεναριογράφος, γνωστός για τις ταινίες «Ηρακλής», «*[[Tinker Bell and the Lost Treasure]]*» και «*[[Beauty and the Beast (ταινία, 2017)|Beauty and the Beast]]*» Έχει γράψει επίσης το σενάριο για την ταινία «The Huntsman: Winter’s War».

## Σταδιοδρομία
Ο Σπηλιωτόπουλος γεννήθηκε στην Ελλάδα και έμεινε στη χώρα μέχρι το λύκειο. Αμέσως μετά πήγε στις ΗΠΑ, στο Πανεπιστήμιο του Ντέλαγουερ, όπου πήρε πτυχίο στη Θεωρία Κινηματογράφου, και στη συνέχεια φοίτησε στο Αμερικανικό Πανεπιστήμιο, όπου έκανε μεταπτυχιακό στη Σεναριογραφία. Μετά και τη μετακόμισή του στο Λος Άντζελες το 1995, η πρώτη του δουλειά στη βιομηχανία του κινηματογράφου ήταν η τηλεταινία «Trial by Fire», όπου έκανε την πρακτική του.

## Φιλμοφραφία

## Παραπομπές


## Εξωτερικοί σύνδεσμοι
* 
*Συνέντευξη στο Scripts & Scribes

Κατηγορία:Αμερικανοί σεναριογράφοι
Κατηγορία:Έλληνες σεναριογράφοι
Κατηγορία:Αμερικανοί ελληνικής καταγωγής
Πορφίριο Ντίας

Ο **Πορφίριο Ντίας** (*Porfirio Diaz*, Οαχάκα, Μεξικό, 15 Σεπτεμβρίου 1830 – Παρίσι, Γαλλία, 2 Ιουλίου 1915) ήταν Μιχτέκος στην καταγωγή, Μεξικανός στρατιωτικός και πολιτικός, ηγέτης (κατά πολλούς δικτάτορας) της χώρας επί 35 έτη (1876 – 1911). Ήταν ο 27ος Πρόεδρος στην ιστορία του Μεξικού.

## Πρώτα χρόνια
Ο Ντίας εντάχθηκε από νέος στις ένοπλες δυνάμεις, παραμελώντας αρκετά τις εγκύκλιες σπουδές του. Πήρε μέρος στον Μεξικανικό εμφύλιο πόλεμο (1854 – 1857) και στον αγώνα κατά του ξένου μονάρχη, Μαξιμιλιανού (1864 – 1867). Εναντίωθηκε, ακόμη, στη μεταρρυθμιστική απόπειρα της μεσαίας τάξης της κοινωνίας της χώρας του (1857).

## Πολιτική σταδιοδρομία
Ο Ντίας έλαβε μέρος ως υποψήφιος πρόεδρος στις ταραχώδεις εκλογές του 1871, τις οποίες κέρδισε ο Μπενίτο Χουάρες. Μετά από τον θάνατο του τελευταίου (18 Ιουλίου 1872), τον διαδέχτηκε στην προεδρία ο αρχιδικαστής Σεμπαστιάν Λέρντο ντε Τεχάδα. Μετά την αλλοπρόσαλλη θητεία αυτού, ο Ντίας νίκησε στις επόμενες προεδρικές εκλογές και το 1876 ορκίστηκε ως ο 27ος πρόεδρος στην ιστορία του Μεξικού.
## Περίοδος Προεδρίας
Ο Ντίας εφάρμοσε μία απολυταρχική πολιτική, διώκοντας σκληρά τους αντιφρονούντες, ενώ το καθεστώς του χαρακτήριζαν η διαφθορά, ο συμβιβασμός («εξισορροπιστική μέθοδος Ντίας»), αλλά και οι έντονοι φυλετικοί διαχωρισμοί, αφού οι λευκοί της χώρας ευνοούνταν, σε βάρος των μιγάδων, που καταπιέζονταν. Επεδίωξε την εύνοια της Εκκλησίας καταργώντας πολλούς αντικληρικούς νόμους. Στην εξωτερική πολιτική στράφηκε και προσέγγισε τις ΗΠΑ, ακόμη και εις βάρος των εθνικών συμφερόντων του κράτους του.
## Εσωτερική κατάσταση
Με παραχωρήσεις προς το ξένο κεφάλαιο, προχώρησε σε εκτέλεση δημοσίων έργων (κυρίως σιδηροδρόμων), αυξάνοντας παράλληλα την εγχώρια μεταλλευτική παραγωγή. Όμως τα χαμηλότερα κοινωνικά στρώματα, όπως και οι ακτήμονες καλλιεργητές, δυσανασχετούσαν, λόγω του ότι το σύνολο σχεδόν του εθνικού πλούτου ελεγχόταν από μερικές μόνο χιλιάδες γαιοκτημόνων – φεουδαρχών. Η γεωργική – αγροτική ζωή και η κτηνοτροφία γνώρισαν μεγάλη ύφεση, γεγονός που οδήγησε στην εξαθλίωση τους φτωχούς χωρικούς κι αγρότες. Η βιομηχανική και οικονομική δραστηριότητα τονώθηκε εν μέρει, αλλά η παιδεία, στον αντίποδα, δεν είχε αξιοσημείωτη βελτίωση και παρέμεινε προνόμιο των ολίγων. 
## Η φθορά και το τέλος
Το 1908 ο ευγενής Φρανθίσκο Μαδέρο συγκέντρωσε γύρω του όλους τους αντικαθεστωτικούς, ωστόσο ο Ντίας κατάφερε να κερδίσει και τις εκλογές του 1909, ανανεώνοντας έτσι τη θητεία του. Ωστόσο, δύο χρόνια μετά, στις 24 Μαΐου του 1911, 5.000 άνθρωποι εξεγέρθηκαν κατά του καθεστώτος, μία κατάσταση που σύντομα εξελίχθηκε σε νέο εμφύλιο πόλεμο. Ο Ντίας υποχρεώθηκε, τότε, να εγκαταλείψει την εξουσία και να καταφύγει στη Γαλλία, όπου και πέθανε τέσσερα χρόνια αργότερα, σε ηλικία 85 ετών.

## Πηγή
* Riccardo Campa, «Πορφύριο Ντίας: Ο δικτάτωρ που στηρίχθηκε στους γαιοκτήμονες και στο ξένο κεφάλαιο» {Περιοδικό Ιστορία Εικονογραφημένη #88 (Οκτώβριος 1975), σελ. 74 – 81, έκδοση Πάπυρος}.

## Παραπομπές


 

Κατηγορία:Πρόεδροι του Μεξικού
Κατηγορία:Μεξικανοί πολιτικοί
Κατηγορία:Μεξικανοί ελευθεροτέκτονες
Κατηγορία:Ενταφιασμοί στο Κοιμητήριο του Μονπαρνάς
Μαρία Λουίζα Μαγδαληνή Βικτώρια ντ'Αρζεντόν

Η **Μαρία-Λουίζα-Μαγδαληνή-Βικτώρια** (γαλλ. *Marie Louise Madeleine Victoire Le Bel de La Bussière*, 1684 - 1749) από τον Οίκο Λε Μπελ ντα Λα Μπρουσιέρ ήταν ερωμένη του Φιλίππου Β΄, δούκα της Ορλεάνης.

## Βιογραφία
Ήταν κόρη του Ντανιέλ λε Μπαλ και της Μαρίας-Άννας Μασπαρώλ. Ήταν από ευγενή οικογένεια και έγινε δεσποινίδα της τιμής της Ελισάβετ-Καρλόττας, μητέρας του Φιλίππου Β΄. Την αποκαλούσαν μαντμουαζέλ ντε Σερύ (*de Séry*).

Όταν απέκτησε παιδί, έχασε τη θέση της στην Αυλή, ο Φίλιππος Β΄ όμως της έδωσε ένα σπίτι και η σχέση τους δημοσιοποιήθηκε. Το 1706 της δόθηκε ο τίτλος της *κόμισσας του Αρζεντόν* (d’Argenton,). Το 1709 φιλοξένησε ως οικοδέσποινα τον δούκα κατά την επίσκεψη του δούκα της Βαυαρίας. έγινε το αντικείμενο αρκετών πολιτικών εικασιών.

Όταν η σχέση τους διακόπηκε το 1710, της ζητήθηκε να μπει σε μονή, αλλά αρνήθηκε. Έτσι της δόθηκε ένα επίδομα και παντρεύτηκε τον Σαρλ-Ροντρίγκ-Γκονζάγκ ντε Φομπιέ, ιππότη ντ'Οππέντ το 1713. Χήρεψε το 1717.

## Οικογένεια
Ως ερωμένη του Φιλίππου Β΄ δούκα της Ορλεάνης είχε τέκνο:
* (νόθος) Ιωάννης-Φίλιππος 1702-1748, ιππότης και μέγας βοηθός-μάγιστρος της Ορλεάνης.

Παντρεύτηκε το 1713 τον Σαρλ-Ροντρίγκ-Γκονζάγκ ντε Φομπιέ, ιππότη ντ'Οππέντ το 1713. Χήρεψε το 1717.

## Πηγές
* Argenton (Marie-Louise-Madeleine-Victoire Le Bel de La Boissière de Séry, comtesse d’). In: Louis-Gabriel Michaud (Hrsg.): Biographie universelle ancienne et moderne, 2. Auflage, Bd. 2 (1854), S. 189f. (online).



Κατηγορία:Βασιλικές ερωμένες
Ανζελίκ ντε Φρουασί

Η **Αγγελική** (γαλλ. *Angélique de Froissy*, 1702 - 15 Οκτωβρίου 1785) από τον Οίκο των Βουρβόνων ήταν κόρη του δούκα της Ορλεάνης και με τον γάμο της έγινε κόμισσα του Σεγκύρ.

## Βιογραφία
Ήταν νόθη κόρη του Φιλίππου Β΄, δούκα της Ορλεάνης, και της ερωμένης του Καρλόττα Ντεμάρ, όμορφης ηθοποιού («τραγωδού») του Τεάτρ-Φρανσαί, κόρη των ηθοποιών Νικολά Ντεμάρ και Άννας ντ'Ενεμπώ.

Απεβίωσε στο Παρίσι σε ηλικία 83 ετών και τάφηκε στην εκκλησία του Σαιν-Εστάς στο Παρίσι.

## Οικογένεια
Παντρεύτηκε το 1718 τον Ερρίκο-Φραγκίσκο κόμη του Σεγκύρ (Ségur) και είχε τέκνα:
* Ερριέττα-Ελισάβετ 1722-1747, άγαμη.
* Φίλιππος-Ερρίκος 1724-1801, μαρκήσιος του Σεγκύρ.
* Ερριέττα-Καισαρίνα 1726-1782, παντρεύτηκε τον Μπερτράν Γκαις, βαρόνο ντε λα Κροζ, ιππότη του Σαιν-Λουί.
* Φιλιππίνα-Αγγελική 1724, Φιλιππίνη-Καρλόττα 1719, απεβίωσαν νήπια.

## Πρόγονοι




## Πηγές
*  The Encyclopædia Britannica, volume 24
* Le Carnet, Volume 19
* Bulletin de la Société historique d'Auteuil et de Passy, Volume 4

## Παραπομπές


Κατηγορία:Οίκος της Ορλεάνης
Κατηγορία:Γαλλίδες κόμισσες
Καρλόττα Ντεμάρ

Η **Καρλόττα** (γαλλ. *Charlotte Desmares*, 1682 - 12 Σεπτεμβρίου 1753) από τον Οίκο του Ντεμάρ ήταν ηθοποιός και έγινε ερωμένη του δούκα της Ορλεάνης.

## Βιογραφία
Ήταν η κόρη των κωμικών ηθοποιών Νικολά Ντεμάρ και Άννας ντ'Εννεμπώ. Γεννήθηκε στην Κοπεγχάγη.

Εκπαιδεύτηκε από τη θεία της ηθοποιό Μαρί Σαμπμελέ. Έκανε το ξεκίνημά της στο θέατρο, όταν ήταν 16 ετών με τον θίασο της Κομεντί-Φρανσαίζ το 1699, στο έργο «Ορέστης και Πυλάδης» του Λαγκράνς-Σανσέλ. Μέσα σε τρεις μήνες έγινε τόσο επιτυχής, που έγινε δεκτή ως πλήρες μέλος του θιάσου, ώστε να αναπληρώσει τη θεία της που έφυγε το 1698. Όπως και η θεία της, έπαιζε τραγικούς ρόλους (όπως την Ερμιόνη στο έργο «Ανδρομάχη» και την Αιμιλία στο «Κίννας»), καθώς και κωμικούς (όπως τον Αναγνώστη στο "Le Légataire universel" του Ρεγκνάρ και "la Néréine" στο "Le Curieux impertinent" του Ντετούς). Αποσύρθηκε το 1721.

## Οικογένεια
Έγινε ερωμένη πρώτα του Λουδοβίκου μεγάλου δελφίνου και μετά του εξαδέλφου του Φιλίππου Β΄, δούκα της Ορλεάνης. Με τον τελευταίο απέκτησε ένα τέκνο:
* Αγγελική 1702-1785, παντρεύτηκε τον Ερρίκο-Φραγκίσκο κόμη του Σεγκύρ.

Έπειτα έγινε ερωμένη του Αντουάν Ογκυέ, Ελβετού τραπεζίτη, που ολοκλήρωσε το Οτέλ ντε Βιλερουά γι'αυτήν στο Παρίσι το 1724. Η Καρλόττα έκτισε μόνη της το «Φολί Ντεμάρ» στο Σατιγιόν, που υπάρχει ακόμη σήμερα. Απεβίωσε στο Σαιν-Ζερμαίν-αν-Λαι σε ηλικία 71 ετών.

## Πηγές
* Biographie sur le site de l’Hôtel de Villeroy

## Παραπομπές


Κατηγορία:Βασιλικές ερωμένες
Αδελαΐδα της Ορλεάνης

Η **Αδελαΐδα** (γαλλ. *Adélaïde d'Orléans*, 23 Αυγούστου 1777 - 31 Δεκεμβρίου 1847) από τον Οίκο της Ορλεάνης ήταν κόρη του Δούκα της Ορλεάνης.

## Βιογραφία
Η *Λουίζα Μαρία Αδελαΐδα Ευγενία* ήταν η μόνη (επιζήσασα) κόρη του Λουδοβίκου Φιλίππου Β΄ της Ορλεάνης και της Λουίζας Μαρίας Αδελαΐδας των Βουρβόνων, κόρης του Λουδοβίκου Ιωάννη Μαρία, Δούκα του Παντιέβρ.

Γεννήθηκε στο Παρίσι, κόρη αυτού που κατά τη Γαλλική Επανάσταση αποκαλούσαν "*Φίλιππο Ισότητα*". Την ίδια καλούσαν *Δεσποινίδα της Σαρτρ*. Είχε μία δίδυμη μεγαλύτερη αδελφή, τη Φραγκίσκη, που απεβίωσε 5 ετών. Από τότε που έγινε αυτό, τη Λουίζα την αποκαλούσαν *Δεσποινίδα της Ορλεάνης* ή *Κυρία Αδελαΐδα*. Ως συγγενής των Βουρβόνων ήταν "Πριγκίπισσα εξ αίματος". Έμεινε άγαμη.

## Πρόγονοι




## Πηγές
* "Mademoiselle d'Orléans", The Edinburgh Annual Register (1816): 290–291

## Παραπομπές


Κατηγορία:Οίκος της Ορλεάνης
Κατηγορία:Πριγκίπισσες της Γαλλίας
Μαρία Λουίζα Ελισάβετ της Ορλεάνης

Η **Μαρία Λουίζα Ελισάβετ** (γαλλ. *Marie Louise Élisabeth d'Orléans*, 20 Αυγούστου 1695 - 21 Ιουλίου 1719) από τον Οίκο της Ορλεάνης ήταν πριγκίπισσα της Γαλλίας, "δεσποινίς της Ορλεάνης" και με τον γάμο της έγινε δούκισσα του Μπερρύ.

## Βιογραφία
Ήταν η πρώτη κόρη του Φιλίππου Β΄ της Ορλεάνης και της Φραγκίσκης Μαρίας των Βουρβόνων, νόθης κόρης του Λουδοβίκου ΙΔ΄ της Γαλλίας και της Μαντάμ ντε Μοντεσπάν.

## Οικογένεια
Παντρεύτηκε το 1710 τον Κάρολο των Βουρβόνων, Δούκα του Μπερρύ, και είχε τρία τέκνα που απεβίωσαν σύντομα μετά τη γέννησή τους.

* κόρη (21 - 23 Ιουλίου 1711).
* Κάρολος, Δούκας του Αλανσόν (26 Μαρτίου - 16 Απριλίου 1713).
* Μαρία Λουίζα Ελισάβετ (16 - 17 Ιουνίου 1714).

Είχε εραστές, έτσι δεν είναι σίγουρο αν τα παραπάνω είναι του ανδρός της. Ο Κάρολος απεβίωσε το 1714 και η Μαρία Λουίζα Ελισάβετ, μάλλον από τη σχέση της με τον Σικαίρ Αντονίν Αρμάν Ωγκύστ Νικολά ντ' Αιντί, ιππότη του Ριόν, είχε τέκνο:
* (νόθη) κόρη (γενν. 1717), μοναχή στο Αββαείο του Ποντουάζ.

## Πρόγονοι




## Πηγές
* Boudet. Antoine, *Dictionnaire de la noblesse, seconde édition*, [French], Paris, 1776, p.107
* Dufresne, Claude, *les d'Orléans*, CRITERION, Paris, 1991, p. 94 (French)

## Παραπομπές


Κατηγορία:Οίκος της Ορλεάνης
Κατηγορία:Δούκισσες του Αλανσόν
Κατηγορία:Δούκισσες του Μπερί
Κατηγορία:Πριγκίπισσες της Γαλλίας
Ιωάννης Φίλιππος της Ορλεάνης

Ο **Ιωάννης-Φίλιππος**, γαλλ. Jean Philippe d'Orléans (28 Αυγούστου 1702 - 16 Ιουνίου 1748) από τον Οίκο της Ορλεάνης ήταν ιππότης και μέγας βοηθός-μάγιστρος της Ορλεάνης.

## Βιογραφία
Ήταν νόθος γιος του Φιλίππου Β΄ δούκα της Ορλεάνης και της ερωμένης του Μαρίας-Λουίζας Λε Μπαλ ντε Λα Μπουασιέρ, ευγενούς.

Γεννήθηκε στο Σιλύ-Μαζαρέν, νότιο προάστιο του Παρισιού. Ο πατέρας του ανέλαβε αργότερα αντιβασιλιάς κατά την ανηλικιότητα του (μικρανιψιού του) Λουδοβίκου ΙΕ΄. Η μητέρα του, γνωστή ως μαντμουαζέλ ντε Σερύ και μετά ως κόμισσα ή μαντάμ ντ'Αρζεντόν, ήταν δεσποινίδα των τιμών της χήρας Ελισάβετ-Καρλόττας. Με τον γιο αυτής Φίλιππο Β΄ η Μαρία-Λουίζα ξεκίνησε μία σχέση. Αυτό εξόργισε τον Λουδοβίκο ΙΔ΄, που υποστήριζε ότι οι ερωμένες ήταν αρκετά κακές, ιδίως όταν γεννάνε γιους. Η Φραγκίσκη Μαρία των Βουρβόνων, σύζυγος του Φιλίππου Β΄, είχε κάνει 8 κόρες. Επιπρόσθετα, με την εμφάνιση της δεσποινίδας ντε Σερύ, πρόσβαλε τη σύζυγό του και τον πατέρα της Λουδοβίκο ΙΔ΄. Όμως ο φίλιππος Β΄ είχε ερωτευτεί σοβαρά: μετά την πρώτη συνάντησή τους, η Μαρία-Λουίζα έμεινε έγκυος και εγκαταστάθηκε σε ένα όμορφο σπίτι, κοντά στο Παλαί-Ρουαγιάλ.

## Οικογένεια
Κόρη του ήταν η:
* Αμάμπλ-Ανζελίκ γενν. 1723, παντρεύτηκε τον Ονορέ-Αράντ δούκα του Βιλάρ.

## Πρόγονοι




## Πηγές
* Abbé Manceaux, Histoire de l'abbaye et du village d'Hautvillers, 1880.

## Παραπομπές


Κατηγορία:Οίκος της Ορλεάνης